वजाइनल ड्राइनेस की वजह मानसिक भी हो सकती है, महिलाएं समझें अपने शरीर की भाषा
दोनों पार्टनर में से किसी एक के मन में दुविधा या असहजता है और इस पर बात नहीं की गई, तो समस्या बढ़ती जाती है। इसका असर फिर फिजिकल रिलेशन पर भी पड़ने लगता है।
सेक्शुअल रिलेशन जितनी खुशी और संतुष्टि देता है उतनी ही कन्फ्यूजन भी पैदा करता है। दोनों पार्टनर में से किसी एक के मन में दुविधा या असहजता है और इस पर बात नहीं की गई, तो समस्या बढ़ती जाती है। इसका असर फिर फिजिकल रिलेशन पर भी पड़ने लगता है। तन के रिश्ते से जुड़ी कुछ ऐसी ही उलझनों को सुलझा रहे हैं सेक्सोलॉजिस्ट डॉ. राजन भोसले।
मेरी सगाई हो चुकी है और जल्द ही शादी होने वाली है। शादी के बाद फिजिकल रिलेशन को लेकर मेरे मन में कई कन्फ्यूजन हैं। मैं शादी के तुरंत बाद मां नहीं बनना चाहती। मैं अपने मंगेतर के साथ शादी से पहले काउंसलिंग के जाना चाहती हूं, लेकिन समझ नहीं आ रहा कि उनसे इस बारे में कैसे बात करूं। कहीं वो मेरी इस पहल की गलत तो नहीं समझेंगे? शादी से पहले काउंसलिंग के बारे में आपकी क्या राय है?
बच्चों की शादियों में लोग लाखों रुपए खर्च करते हैं। अच्छा घर-परिवार देखकर बच्चों का रिश्ता तय करते हैं, लेकिन शादी से पहले ब्लड ग्रुप, एचआईवी, फैमिली की मेडिकल हिस्ट्री आदि की जांच करना जरूरी नहीं समझते। आज भी लोग ऐसे जरूरी मुद्दों पर बात करने से हिचकिचाते हैं और कई बार बाद में पछताते हैं। शादी से पहले मेडिकल और सेक्शुअल रिलेशन को लेकर काउंसलिंग करना बहुत जरूरी है।
शादी के बाद कई महिलाएं तुरंत प्रेग्नेंट हो जाती हैं। इसके लिए कपल मानसिक रूप से तैयार नहीं होता। पहली प्रेग्नेंसी को लेकर कपल इमोशनल होता है, लेकिन जिम्मेदारी उठाने के लिए तैयार नहीं होता। ऐसी स्थिति में शादी के तुरंत बाद ही कपल परेशान हो जाता है। कपल को क्वालिटी टाइम भी नहीं मिल पाता।
शादी से पहले काउंसलिंग से कपल फिजिकल रिलेशन के लिए फिजिकली और मेंटली तैयार हो जाता है। सेक्शुअल रिलेशन सिर्फ फिजिकल एक्ट नहीं है। महिलाएं जब तक इसके लिए मानसिक रूप से तैयार नहीं होतीं, उनके लिए संबंध बनाना मुश्किल होता है।
कही सुनी बातों पर यकीन करने के बजाय एक्सपर्ट से काउंसलिंग लेकर कपल को सुहागरात में होने वाली कन्फ्यूजन से बचाया जा सकता है। इससे कपल एक दूसरे के शरीर और इच्छाओं की अच्छी तरह जान पाते हैं। काउंसलिंग के लिए चाहें तो कपल एक साथ या अकेले भी आ सकते हैं। काउंसलिंग के दौरान मन में उठने वाले हर सवाल का समाधान कर लें ताकि शादी के बाद आपसी रिश्ते में कोई तनाव न आए।
मैंने सुना था कि महिलाओं को मेनोपॉज के बाद वजाइनल ड्राइनेस की समस्या होती है, लेकिन मुझे तो बेटी के जन्म के बाद ही ये समस्या होने लगी है। मैं जानना चाहती हूं कि कम उम्र में भी वजाइनल ड्राइनेस की तकलीफ होती है? इसकी वजह से मुझे संबंध बनाने के दौरान बहुत दर्द होता है, जिससे में फिजिकल रिलेशन को एंजॉय नहीं कर पाती। इस वजह से पति भी चिढ़ जाते हैं। मुझे क्या करना चाहिए?
वजाइनल ड्राइनेस की वजह मानसिक भी हो सकती है और शारीरिक भी। जब महिला का शरीर सेक्शुअल रिलेशन के लिए तैयार नहीं होता तब भी वजाइनल ड्राइनेस की समस्या होती है।
आपने हाल ही में बेटी को जन्म दिया है। आपका पूरा ध्यान बेटी पर रहता है। ऐसे में हो सकता है कि आप मानसिक रूप से सेक्शुअल रिलेशन के लिए तैयार न हो पाती हों, जिसके कारण आपको वजाइनल ड्राइनेस की समस्या होती है।
कई बार हमें पता भी नहीं चलता कि हमारा शरीर और मन क्या चाहता है। फिजिकल रिलेशन के लिए सुकून और प्राइवेसी चाहिए। घर-परिवार और बच्चों की जिम्मेदारियों के चलते कई बार कपल को अपने लिए टाइम नहीं मिल पाता। फिर इसका असर उनके फिजिकल रिलेशन पर भी पड़ने लगता है।
आपकी तरह कई महिलाओं के साथ ऐसा होता है जब वजाइनल ड्राइनेस के कारण वो फिजिकल रिलेशन को एंजॉय नहीं कर पातीं। आप को पति के साथ ज्यादा समय बिताना चाहिए। दोनों को अपनी प्राइवेसी के लिए समय निकालना चाहिए। इससे आप मानसिक रूप से सेक्शुअल रिलेशन के लिए तैयार हो जाएंगी और आपको वजाइनल ड्राइनेस की तकलीफ नहीं होगी। इसके बावजूद समस्या का हल नहीं होती तो एक्सपर्ट से मिलें।
सेक्स सीरियसली के कुछ और सवालों के जवाब पढ़िए…
मेरी शादी को चार महीने हुए हैं। मुझे अपने सेक्शुअल रिलेशन से कोई शिकायत नहीं है, लेकिन मुझे आज तक ये समझ नहीं आया कि महिलाओं को ऑर्गेज्म कैसे मिलता है। पुरुषों में इजाकुलेशन से इसका पता चल जाता है, लेकिन महिलाएं कैसे जानें कि उन्हें ऑर्गेज्म मिला या नहीं।
सेक्शुअल रिलेशन में महिला और पुरुष का संतुष्टि का अनुभव अलग होता है और दोनों की अप्रोच भी अलग होती है। महिलाओं में इजाकुलेशन जैसी कोई चीज नहीं होती, लेकिन उन्हें एक बार में दो तीन बार भी संतुष्टि मिल सकती है। इसे किसी पैरामीटर से नापा नहीं जा सकता, महिला को मिलने वाली संतुष्टि से ही इसका पता चलता है।
पूरा पढ़ने के लिए लिंक पर क्लिक करें...
मेरी उम्र 52 साल है और मेरा मेनोपॉज हो गया है। पति को अब भी सेक्शुअल रिलेशन में पहले जैसी ही रुचि है, लेकिन मेरी इच्छा अब कम होने लगी है। इस बात को लेकर हमारे बीच कई बार अनबन हो जाती है। पति चाहते हैं कि हमारे बीच अब भी पहले की तरह एक्टिव फिजिकल रिलेशन हो, लेकिन मैं चाहकर भी ऐसा कर नहीं पाती। मैं जानना चाहती हूं पति पत्नी के बीच शारीरिक संबंध किस उम्र तक एक्टिव रहती है। क्या मेनोपॉज के बाद महिलाओं की इच्छा कम हो जाती है?
आमतौर महिलाओं को लगता है कि मेनोपॉज के बाद उनकी सेक्शुअल लाइफ खत्म हो जाएगी। लेकिन ऐसा नहीं है। हां, मेनोपॉज के दौरान हार्मोनल बदलावों के कारण महिला की संबंध बनाने की इच्छा नहीं होती। लेकिन इसका मतलब ये नहीं होता कि इसके बाद पति-पत्नी के बीच फिजिकल रिलेशन खत्म हो जाता है। कई कपल के बीच 70 की उम्र में भी एक्टिव फिजिकल रिलेशन होता है।
पूरा पढ़ने के लिए लिंक पर क्लिक करें...
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें